text: DBU í øðini inn á Fifa
text: #000001
text: Alt bendir á, at Infantino verður afturvaldur við stórum meiriluta á komandi Fifa-kongress.
text: #000002
text: Sveitsiski liðskiparin við umstrídda liðskiparabindinum. Myndin er frá einum venjingardysti undan HM-kappingini (Mynd: EPA)
text: #000003
text: Tað snýr seg um ælabogalitta ‘One Love’-liðskiparabindið, sum ikki bara danski liðskiparin, men fleiri aðrir eisini, ætlaðu at bera til dystirnar undir HM-kappingini.
text: #000005
text: Í dag hevði DBU kallað inn til tíðindafund í Katar, har DBU-forsetin, Jesper Møller, setti orð á vreiðina inn á heimsfótbóltssamgonguna.
text: #000006
text: - Íkomna støðan er heilt serlig. Eg havi aldrið upplivað nakað líknandi. Eg eri ikki bara vónsvikin, eg eri illur. Eg havi verið við síðan 1998. Hetta kann ikki góðtakast, tað sum vit uppliva á ymsum fundum, tíðindafundum. Rasisma, hykl og so víðari, segði Jesper Møller á tíðindafundinum har hann eisini heitti á miðlarnar um at lata vera við at órógva spælararnar á landsliðnum við politiskum spurningum.
text: #000007
text: Jesper Møller greiddi frá, at umboð fyri fleiri fótbóltssambond hava verið saman fyri at tosa um íkomnu støðuna. Hesi lond eru samd um at undrast yvir, hví teimum er sýtt fyri at brúka liðskiparabindini.
text: #000008
text: Á tíðindafundinum greiddi Jesper Møller eisini frá, at alt bendir á, at forsetin fyri Fifa, Gianni Infantino, verður afturvaldur uttan mótvalevni.
text: #000010
text: Men hann legði dent á, at tað ikki verður við donskum stuðli.
text: #000011
text: - Vit hava eina politiska støðu, har tað er forsetaval til komandi ársfund. Tað eru 211 lond í Fifa, og seg skilji, at forsetin hevur fingið stuðulsváttan frá 207 londum. Eg kann upplýsa, at Danmark ikki er millum hesi 207 londini, segði Jesper Møller.
text: #000012
text: 52 ára gamli Infantino varð fyrstu ferð valdur sum ovasti leiðari í Fifa í 2016.
text: #000014
text: Team Klaksvík tók tvey stig í fyrstu royndini
text: #000018
text: KÍ misti leiðsluna í fyrstu royndini
text: #000021